ข่าวลบฉุดหุ้นร่วง 10.12 จุด
ตลาดหุ้นไทยเช้าวันนี้ยังเคลื่อนไหวในแดนลบ ที่ระดับ 976.59 จุด ลดลง 10.12 จุด มูลค่าการซื้อขาย 14,641.09 ล้านบาท
28 ม.ค. 2554

ตลาดหุ้นไทยเช้าวันนี้ยังเคลื่อนไหวในแดนลบ ที่ระดับ 976.59 จุด ลดลง 10.12 จุด มูลค่าการซื้อขาย 14,641.09 ล้านบาท 
ดัชนีตลาดหลักทรัพย์แห่งประเทศไทย วันที่ 28 ม.ค. ปรับตัวลดลงตั้งแต่เปิดตลาด และลงไปต่ำสุดในการซื้อขายช่วงเช้าที่ 973.50 จุด ก่อนที่จะฟื้นตัวขึ้นมายืนอยู่ที่ 976.59 จุด ลดลง 10.12 จุด หรือ 1.03% เมื่อปิดการซื้อขายในภาคเช้า มูลค่าการซื้อขาย 14,641.09 ล้านบาท นักวิเคราะห์ระบุว่า ในช่วงนี้ตลาดหุ้นไทยขาดปัจจัยบวกหนุนตลาด แถมยังมีแต่ข่าวลบ รวมทั้งการขายทำกำไรหลังจากที่ดัชนีเพิ่มขึ้นต่อเนื่องมา 2 วันติดต่อกัน ทั้งนี้ ปัจจัยลบที่เป็นฉุดดัชนีหุ้นไทยในวันนี้มีทั้งปัจจัยภานในและภายนอกประเทศ เช่น ปัจจัยทางการเมือง การปรับเพิ่มดอกเบี้ยของธนาคารแห่งประเทศไทย ค่าเงินบาทอ่อนค่าลง ราคาน้ำมันและสินค้าโภคภัณฑ์ปรับลดลง รวมทั้งการถูกปรับลดอันดับความน่าเชื่อถือของประเทศญี่ปุ่น หลักทรัพย์ที่มีมูลค่าซื้อขาย 5 อันดับแรก TRUE   ปิด 6.90  บาท +0.25 บาทPTT   ปิด 339.00 บาท -5.00 บาท IVL   ปิด 39.75 บาท  -0.25  บาทPTTAR   ปิด 37.50 บาท  +0.25  บาทSCC  ปิ ปิด 315.00  บาท-1.00 บาท